55. ΑΝΑΓΚ. ΝΟΜΟΣ υπ’ αριθ. 472 της 22/24 Ιουλ. 1968 (ΦΕΚ Α΄ 163) Περί προσκομίσεως εγγυητικής επιστολής Τραπέζης δια την πληρωμήν του ειδικού φόρου κύκλου εργασιών. Άρθρον μόνον.-1.Δια την κατ’ εφαρμογήν της διατάξεως του δευτέρου εδαφίου της περιπτ. γ΄ της παρ. 1 του άρθρ. 8 του από 1.2.1951 Β.Δ/τος «περί επιβολής ειδικού Φόρου Kύκλου Εργασιών επί ενίων ειδών» χορήγησιν βεβαιώσεως του αρμοδίου Οικον. Εφόρου, απαιτείται όπως ο εισαγωγεύς προσκομίση εγγυητικήν επιστολήν Τραπέζης, ποσού ίσου προς τον ειδικόν φόρον κύκλου εργασιών τον αντιστοιχούντα εις τας τρεις υπολειπομένας δόσεις του φόρου τούτου. 2.Η ισχύς του παρόντος ανατρέχει αφ’ ης το πρώτον ίσχυσεν η κατά την προηγουμένην παράγραφον διάταξις μέχρι της ημερομηνίας καταργήσεώς της δια του άρθρ. 1 του Α.Ν. 154/1967 και εφαρμόζεται και επί των εκκρεμών υποθέσεων ενώπιον παντός Δικαστηρίου. 